Nariadenie Rady (EHS) č. 3476/73
z 3. decembra 1973,
ktorým sa schvaľuje výmena listov, ktorým sa prijímajú úpravy článku 3 protokolu č. 1 k Dohode medzi Európskym hospodárskym spoločenstvom a Nórskym kráľovstvom
RADA EURÓPSKYCH SPOLOČENSTIEV
so zreteľom na Zmluvu o založení Európskeho hospodárskeho spoločenstva, a najmä jej článok 113;
so zreteľom na odporúčanie Komisie;
so zreteľom na dohodu medzi Európskym hospodárskym spoločenstvom a Nórskym kráľovstvom podpísanú dňa 14. mája 1973;
keďže článok 3 protokolu č. 1 k dohode medzi Európskym hospodárskym spoločenstvom a Nórskym kráľovstvom má byť upravený a na tento účel má byť dňa 21. decembra 1973 schválená výmena listov medzi Európskym hospodárskym spoločenstvom a Nórskym kráľovstvom,
PRIJALA TOTO NARIADENE:
Článok 1
Výmena listov z 21. decembra 1973 medzi Európskym hospodárskym spoločenstvom a Nórskym kráľovstvom s cieľom úpravy článku 3 protokolu č. 1 k dohode medzi Európskym hospodárskym spoločenstvom a Nórskym kráľovstvom sa týmto schvaľuje v mene spoločenstva. Znenie listov je pripojené k tomuto nariadeniu.
Článok 2
Toto nariadenie nadobúda platnosť na tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 3. decembra 1973